U-I-205/02
Datum: 2003-03-13T00:00:00.000+01:00
ecli: ECLI:SI:USRS:2003:U.I.205.02
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 13.03.2003
dokument: US22181
akt: Zakon o volitvah v Državni zbor (Uradni list RS, št. 44/92, 60/95 in 66/2000) (ZVDZ), 90. in 92. čl.
resitev: zavrženje
izrek: Pobuda za začetek postopka za oceno ustavnosti 90. in 92. člena Zakona o volitvah v Državni zbor (Uradni list RS, št. 44/92, 60/95 in 66/2000) se zavrže.
stavek: Ustavno sodišče zavrže pobudo, če pobudnik ne izkaže obstoja pravnega interesa.
odlocitev: sklep
geslo: 1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
podlaga: Člen 25, Zakon o Ustavnem sodišču [ZUstS]
vlagatelj: Marjan Lisjak, Nova Gorica
datum_vloge: 2002-05-06T22:00:00.000Z
datum_odlocitve: 2003-03-12T23:00:00.000Z

# U-I-205/02-7

13. 3. 2003

---

# SKLEP

Ustavno sodišče je v postopku za preizkus pobude Marjana Lisjaka iz Nove Gorice na seji dne 13. marca 2003

---

# sklenilo:

Pobuda za začetek postopka za oceno ustavnosti 90. in 92. člena Zakona o volitvah v Državni zbor (Uradni list RS, št. 44/92, 60/95 in 66/2000) se zavrže.

# OBRAZLOŽITEV

Pobudnik izpodbija v izreku navedena člena Zakona o volitvah v Državni zbor (ZVDZ). Izpodbijane določbe naj bi bile v neskladju z Ustavo, ker naj ne bi upoštevale načela sorazmernega predstavništva (peti odstavek 80. člena Ustave).

Zakon o Ustavnem sodišču (Uradni list RS, št. 15/94 - v nadaljevanju ZUstS) določa, da lahko vloži pobudo za začetek postopka vsak, če izkaže pravni interes. Pravni interes je podan, če izpodbijani predpis neposredno posega v pobudnikove pravice, pravne interese ali njegov pravni položaj (24. člen). Pravni interes mora biti neposreden in konkreten. Ne zadostuje splošen in abstrakten pravni interes. Pobudnik mora obstoj pravnega interesa izkazati, tj. v pobudi mora navesti okoliščine, na podlagi katerih je mogoče ugotoviti obstoj pravnega interesa.

Pobudnik je navedel, da vlaga pobudo kot volivec in državljan, s čimer ni izkazal obstoja pravnega interesa. Zato je Ustavno sodišče pobudo zavrglo.

Ustavno sodišče je sprejelo ta sklep na podlagi 25. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.

---

Predsednica

dr. Dragica Wedam Lukić